Xitoyda eskalatorda halok bo‘lgan ayol bolasini qutqarishga ulgurdi (video)

Xitoyning Szinchjou shahridagi savdo markazida kuzatuv kamerasi 30 yoshli ayolning eskalatorda fojeali tarzda halok bo‘lgan holatini tasvirga tushirib qoldi, deb yozadi “Gazeta.ru”.

Ayol eskalatordan tushishga chog‘lanib, bolasini qo‘liga oladi. U harakatlanuvchi tasmadan qattiq qoplama sari qadam tashlaganda uning oyog‘i ostidagi plita yorilib ketadi. Yiqilayotib, ona o‘g‘lini eskalatordan chiqish joyi oldida turgan xodimalarga berishga ulguradi.
Ular bolani o‘z vaqtida ushlashga muvaffaq bo‘ladi, biroq ayolni tortib ololmaydi. U eskalator mexanizmining ichiga kirib ketadi. Uch soatdan keyingina uning eskalatorning ichidan chiqarib olishadi, biroq olingan jarohatlar va ko‘p qon yo‘qotilishi tufayli ayol vafot etgan edi. Voqea joyida mahalliy politsiya ishlamoqda.